Document ID: 32009R1236

РЕГЛАМЕНТ (ЕС) № 1236/2009 НА КОМИСИЯТА
от 10 декември 2009 година
за изменение на приложение I към Регламент (ЕО) № 732/2008 на Съвета за прилагане на схема от общи тарифни преференции за периода от 1 януари 2009 г. до 31 декември 2011 г.
ЕВРОПЕЙСКАТА КОМИСИЯ,
като взе предвид Договора за Европейския съюз и Договора за функционирането на Европейския съюз,
като взе предвид Регламент (ЕО) № 732/2008 на Съвета от 22 юли 2008 г. за прилагане на схема от общи тарифни преференции за периода от 1 януари 2009 г. до 31 декември 2011 г. и за изменение на регламенти (ЕО) № 552/97, № 1933/2006 и регламенти (ЕО) № 1100/2006 и № 964/2007 на Комисията (1), и по-специално член 25 от него,
след консултация с Комитета по общите преференции,
като има предвид, че:
(1)
С Решение 2008/938/ЕО на Комисията от 9 декември 2008 г. (2), изменено с Решение 2009/454/ЕО (3), беше съставен списък на държавите бенефициери, които отговарят на изискванията за предоставяне на специалния насърчителен режим за устойчиво развитие и добро управление, предвиден в Регламент (ЕО) № 732/2008 за периода от 1 януари 2009 г. до 31 декември 2011 г.
(2)
Колона Д от приложение I към Регламент (ЕО) № 732/2008 следва да включва информация относно държавите бенефициери, включени в специалния насърчителен режим за устойчиво развитие и добро управление. Приложение I към Регламент (ЕО) № 732/2008 следва да бъде съответно изменено,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 732/2008 се заменя с текста на приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 10 декември 2009 година.

Labels: 3
19
5